Vyhodnotenie medzirezortného pripomienkového konania

Spôsob pripomienkového konania:	Zjednodušený postup–Informácia bola predložená na pripomienkové konanie len rezortom vlády SR, ktoré sa na plnení niektorých úloh podieľajú.	
Zoznam oslovených subjektov:	Podpredseda vlády a minister financií SR; Podpredseda vlády a minister hospodárstva SR; Ministerstvo životného prostredia SR; Ministerstvo zdravotníctva SR; Ministerstvo vnútra SR.	
Počet oslovených subjektov:	5	
Zaslali do stanoveného termínu:	5	
Zaslali po termíne:	-	
Vôbec nezaslali:	-	
Subjekty, ktoré nemali pripomienky:	Podpredseda vlády a minister financií SR; Podpredseda vlády a minister hospodárstva SR; Ministerstvo vnútra SR;           Ministerstvo zdravotníctva SR	
Počet vznesených pripomienok/podnetov	2/-	
Počet akceptovaných pripomienok:	2	
Počet neakceptovaných, z toho počet zásadných – ktoré subjekty:	- / -	
Rozporové konanie (s kým, kedy, na akej úrovní, s akým výsledkom):	-	
Počet odstránených pripomienok:	-	
Počet neodstránených pripomienok:	-	
Počet akceptovaných  podnetov: 		       -

Rezort – pripomienka 	Typ	Vyh.	Spôsob vyhodnotenia	Poznámka	
MINISTERSTVO ŽIVOTNÉHO PROSTREDIA SR
- K prílohe II. v časti B. Lesné hospodárstvo, úloha č. 37. V nadväznosti na schválenú „Koncepciu financovania lesného hospodárstva do roku 2005” uplatniť v rámci programového rozpočtovania vo východiskách pre štátny rozpočet na rok 2003 nevyhnutné prostriedky na zabezpečenie programov.
Program má 4 podprogramy: 
V poradí tretí z nich je Správa a ochrana národných parkov, rozpočtovaný 75 miliónmi Sk. Keďže tento podprogram sa kompetenčne dotýka rezortu ŽP a nemajú o ňom žiadne informácie, ani o tomto podprograme s rezortom pôdohospodárstva nerokovali, požadujú vysvetlenie o jeho náplni a kompetencii. V uvedenej Prílohe II. nie je k tomuto podprogramu žiadna bližšia anotácia. Pokým nedostanú vysvetlenie, zásadne nesúhlasia s uvádzaním takéhoto podprogramu.
	
Z

A

	Vysvetlenie náplne podprogramu „Správa o ochrane národných parkov“ ako aj zdôvodnenie uvádzania tohto podprogramu bolo predložené listom generálneho riaditeľa sekcie lesníckej (č. listu 23/2003-700) adresovanom generálnemu riaditeľovi sekcie ochrany prírody a krajiny MŽP SR, ako aj e-mailom na adresu info@enviro.gov.sk dňa 26. 5. 2003.
MŽP SR akceptovalo vysvetlenie predložené listom Ministerstva pôdohospodárstva SR.

		
- Text v prvej odrážke („Informácia o plnení úloh...“, bod C) týkajúci sa nariadenia vlády SR, ktoré stanoví výšku platieb, poplatkov a podrobnosti súvisiace so spoplatnením užívania vôd, druh a rozsah ďalších spoplatnených vodohospodárskych služieb a výkonov navrhujú vypustiť a nahradiť ho týmto znením:
“Návrh novelizácie zákona č.184/2002 Z. z. o vodách a o zmene a doplnení niektorých zákonov (vodný zákon)”
 Novelizácia vodného zákona sa vykonáva za účelom prevzatia Rámcovej smernice 2000/60/ES Európskeho parlamentu a Rady o vodách, ktorá nadobudne účinnosť v členských štátoch EU 22. decembra 2003 do nášho vodného zákonodarstva. Ide najmä o úpravu environmentálnych cieľov a vodného plánovania vykonávaného prostredníctvom plánov riadenia oblastí - povodí a vytváranie programov záväzných opatrení na dosiahnutie environmentálnych cieľov. V rámci tejto novelizácie sa zabezpečí komplexná úprava dvanástej časti vodného zákona týkajúca sa spoplatňovania užívania vôd, na základe čoho nebude potrebné vydať pre platenie odplát za odber povrchových a podzemných vôd a za vypúšťanie odpadových a osobitných vôd vykonávací predpis.	O	A	V „Informácii o plnení úloh z rozpracovania opatrení vyplývajúcich zo Správy o poľnohospodárstve a potravinárstve v SR 2002, Správy o lesnom hospodárstve v SR 2002 a Správy o vodnom hospodárstve v SR 2002“, bod C bol o uvedený návrh MŽP SR doplnený.		
Vysvetlivky k skratkám v tabuľke:
O -  obyčajná
Z  - zásadná
A - akceptovaná
P -  podnet